Waneek Horn-Miller

Waneek Horn-Miller, nada en Kahnawake o 30 de novembro de 1975, é unha xogadora de wáter-polo do pobo mohawk. Foi membro do equipo canadense de waterpolo feminino que gañou unha medalla de ouro nos Xogos Panamericanos de 1999 en Winnipeg. Horn-Miller tamén se converteu na primeira muller mohawk do Canadá en competir nos Xogos Olímpicos. En 2019, recibiu a Orde do Deporte, uníndose ao Salón da Fama do Deporte do Canadá na categoría de atletas.

Cando era adolescente, Horn-Miller converteuse nunha figura icónica para as Primeiras Nacións do Canadá cando, ao final do asedio de 78 días da crise de Oka, un soldado canadense a acoitelou cunha baioneta."Kanesatake Resistance (Oka Crisis)" in The Canadian Encyclopedia, article by Tabitha de Bruin, actualizado o 10 de novembro de 2023

 Notas 

Categoría:Nados en 1975
Categoría:Nados en Kahnawake
Categoría:Pobo mohawk
Categoría:Xogadores de wáter-polo nos Xogos Olímpicos de 2000